Utólagos képstabilizátort feljesztett a Google
Az Android Police beszámolója alapján megkezdődött az Android és iOS rendszereken elérhető Google Fotók alkalmazás legújabb verziójának terjesztése.
A közeljövőben az összes felhasználóhoz megérkező 2.13-as kiadás sokak számára hasznos újítást rejt:

utólag stabilizáltathatóak vele a videók.  

A mobilokkal felvett videók esetében hétköznapi probléma, hogy a mozgókép készítőjének remeg a keze, így zavaróan ugrál a kép. A Google Fotók újításával valamilyen szinten kezelhető lesz utólag a gond, a videó lejátszásának elindítása után csak rá kell majd koppintani a tollat ábrázoló ikonra, majd ott a stabilizálás lehetőségre.

A művelet persze több időt vehet igénybe, hiszen a mozgókép elemzésével és újrakódolásával jár. Az Android Police munkatársa egy 19 másodperces Full HD videóval tesztelte a funkciót, a kifejezetten erős hardverekkel szerelt Google Pixel mobilon 19 másodpercet vett igénybe a folyamat.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Google képstabilizátor videofelvétel Tech Google Photos